Balai Cerap Arecibo

Balai Cerap Arecibo () ialah sebuah teleskop radio di kawasan perbandaran Arecibo, Puerto Rico. Balai cerap ini dikendalikan oleh SRI International, USRA dan UMET, di bawah persetujuan kerjasama dengan National Science Foundation (NSF). Balai cerap ini juga dipanggil National Astronomy and Ionosphere Center, walaupun "NAIC" merujuk kepada kedua-dua balai cerap dan kakitangan yang menjalankannya. Sejak pembinaannya pada 1960-an ke pembukaan rasmi pada 1 November 1963 hingga selewat 2011, balai cerap ini diuruskan oleh Universiti Cornell .Teleskop radio  balai cerap ini ialah teleskop bukaan tunggal terbesar di dunia. Ia digunakan dalam tiga bidang penyelidikan utama: astronomi radio, aeronomi dan astronomi radar. Ahli sains yang mahu menggunakannya perlu menghantar kertas cadangan yang dinilai oleh sebuah lembaga saintifik bebas.

Ia mengalami seberapa kerosakan utama akibat dilanda bencana besar seperti Taufan Maria pada tahun 2017 dan gempa-gempa bumi tahun 2019 dan 2020; dua kabel penyokong utama ia diperhatikan rosak berdasarkan pemantuan dibuat pada bulan-bulan Ogos dan November 2020; dan disebabkan ini balai cerap ini ditutup atas faktor keselamatan. Pada 1 Disember 2020 teleskop utama runtuh sebelum runtuhan terkawal dapat dilakukan.

Observatorium ini juga merangkumi teleskop radio, kemudahan LIDAR, dan pusat pelawat, semua yang diharapkan akan terus beroperasi setelah kerosakan dari keruntuhan teleskop utama dinilai.

Binaan

Ia direka William E. Gordon, seorang ahli fizik dari Universiti Cornell untuk tujuan penelidikan ionosfera Bumi. Lokasi teleskop ini ditentukan setelah kajian dilakukan terhadap lubang benam di kawasan-kawasan karst Puerto Rico yang diamatinya bersesuaian untuk mendirikan piring sebesar yang diidamkan untuk projeknya mendapatkan hasil selancarnya.

Lihat juga 

 Senarai teleskop radio

Rujukan

Pautan luar 
 National Astronomy and Ionosphere Center (Arecibo Observatory)

Balai cerap astronomi
Bangunan dan struktur di Puerto Rico
SETI
Teleskop radio